b'\n_START_ARTICLE_\nKapusova sovka\n_START_SECTION_\nOpis\n_START_PARAGRAPH_\nOdrasle kapusove sovke imajo premer kril med 34 in 50\xc2\xa0mm. Prednja krila so rjava in posuta s svetlimi pegami. Obrobljena so s cikcakasto svetlej\xc5\xa1o progo._NEWLINE_Jaj\xc4\x8deca so okrogla in imajo premer okoli 0,5 mm. Samica jih maja in junija ter med avgustom in oktobrom odlo\xc5\xbei v skupine, v katerih je lahko do 100 jaj\xc4\x8dec, najve\xc4\x8dkrat na spodnjo stran listov gostiteljske rastline. Sprva so jaj\xc4\x8deca belkasta, pozneje pa postanejo sivorjava. Gosenice so sprva sivozelene s \xc4\x8drno glavo, kasneje pa postanejo zelene. V zadnjem stadiju barva variira od zelene do rjave in \xc4\x8drne, s tipi\xc4\x8dno svetlej\xc5\xa1o vzdol\xc5\xbeno \xc4\x8drto. Gosenice v dol\xc5\xbeino dose\xc5\xbeejo do 5 cm, zna\xc4\x8dilno zanje pa je, da se ob nevarnosti zvijejo v klob\xc4\x8di\xc4\x8d. Mlade gosenice objedajo liste, starej\xc5\xa1e pa se zavrtajo tudi v glave kapusnic in lahko s tem povzro\xc4\x8dijo ve\xc4\x8djo gospodarsko \xc5\xa1kodo. Gosenice se zabubijo v tleh in kot bube prezimijo. Buba je rde\xc4\x8dkastorjava, dolga pribli\xc5\xbeno 2 cm in debela 5 mm._NEWLINE_Kapusova sovka ima 2 rodova letno.'